Παπάδος Γέρας (καλαθοσφαίριση ανδρών)

Ο **Αθλητικός Πολιτιστικός Σύλλογος Παπάδος Γέρας** είναι ελληνικό αθλητικό σωματείο, με έδρα των δραστηριοτήτων του τον Παππάδο στο νησί της Λέσβου. Επίσημο έτος ίδρυσής του είναι το 1996 και αγωνίζεται με χρώματα το μπλέ και το λευκό.

Το τμήμα ανδρικής καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα του τμήματος είναι το Κλειστό Γυμναστήριο Νεάπολης Μυτιλήνης, χωρητικότητας 500 θεατών.

## Ιστορική αναδρομή
### Η δεκαετία του 1990

### Η δεκαετία του 2000

### Η δεκαετία του 2010
Μετά από τρεις αποτυχημένες προσπάθειες, η Γέρα κατέκτησε την άνοδο και τη συμμετοχή στη Γ' Εθνική Κατηγορία μέσω των μπαράζ του Αιγαίου Πελάγους του 2010, αντικαθιστώντας την Αναγέννηση Ρόδου, νικήτρια ομάδα του συγκεκριμένου τουρνουά, η οποία δήλωσε αδυναμία συμμετοχής.. Έγινε έτσι η πρώτη ομάδα της Λέσβου που συμμετείσχε ποτέ σε εθνική επαγγελματική κατηγορία.

#### Περίοδος 2010-2011
Η νησιωτική ομάδα πραγματοποίησε το ντεμπούτο της στη Γ' Εθνική την αγωνιστική περίοδο 2010-11, οπότε και τοποθετήθηκε στο 2ο Όμιλο Νότου. Τον Οκτώβριο του 2010 τον προπονητή Γιώργο Κατσίνη αντικατέστησε στην τεχνική ηγεσία της ομάδας ο Στέφανος Μαρίνος. Τον Ιανουάριο του 2011 προσελήφθη ο Νεκτάριος Ζηρόπουλος ως βοηθός του. Το Μάρτιο του 2011 καθήκοντα πρώτου προπονητή ανέλαβε ο Βασίλης Μάντης. Στο αγωνιστικό κομμάτι η ομάδα συγκέντρωσε 7 νίκες και 19 ήττες, ολοκληρώνοντας τις αγωνιστικές της υποχρεώσεις στη 12η θέση της τελικής βαθμολογίας (σε σύνολο 14 ομάδων).

Το καλοκαίρι του 2011 υπήρξαν συζητήσεις για απορρόφηση του Αιόλου Τρικάλων από τον Παπάδο Γέρα, οι οποίες δεν καρποφόρησαν.

#### Περίοδος 2011-2012
Την επόμενη χρονιά, 2011-12, ο Παπάδος επέστρεψε στο οικείο του τοπικό Πρωτάθλημα κατακτώντας για πέμπτη φορά τον τίτλο του Πρωταθλητή Λέσβου. Προπονητής της ομάδας ήταν ο εν ενεργεία αθλητής του συλλόγου Γιάννης Ζεστός, ωστόσο, λίγο πριν τη διεξαγωγή του Ειδικού Πρωταθλήματος Ανόδου στη Γ' Εθνική του καλοκαιριού του 2012, τη σκυτάλη έλαβε ο Παναγιώτης Κακαλιάς. Στο τουρνουά συμμετείχαν 5 ομάδες, οι Πρωταθλητές των νησιωτικών Τοπικών Επιτροπών της Ε.Ο.Κ. Ο Παπάδος Γέρας τερμάτισε αήττητος στην κορυφή της βαθμολογίας, με αποτέλεσμα να επιστρέψει στο επίπεδο των εθνικών πρωταθλημάτων. Η συνεργασία της ομάδας με τον Κακαλιά έληξε λίγο αργότερα μέσα στο καλοκαίρι.

Στα τέλη Σεπτεμβρίου του 2012 διεξήχθη ο τελικός του Κυπέλλου Λέσβου *«Γ. Καρέκος»*, στον οποίο ο Παπάδος Γέρας επικράτησε με μεγάλη διαφορά 96-36 επί του Αρίωνα Μυτιλήνης. Πρώτος σκόρερ για την ομάδα του Γιώργου Καραμβάλη ήταν ο Απόστολος Πάντσιος (19 πόντοι).

#### Περίοδος 2012-2013
Λίγο πριν από την έναρξη της προετοιμασίας για την περίοδο 2012-13 τη θέση του προπονητή ανέλαβε ο Γιώργος Καράμβαλης  με βοηθό το Στρατή Αλμπάνη. Στη διάρκεια της χρονιάς ο σύλλογος είχε απολογισμό 13 νίκες και 7 ήττες ισοβαθμώντας με το Κορωπί. Τελικά, λαμβάνοντας υπόψιν και τα μεταξύ τους αποτελέσματα, η ομάδα της Λέσβου τοποθετήθηκε στην 4η θέση του τελικού βαθμολογικού πίνακα. Κορυφαίος σκόρερ για την ομάδα αναδείχθηκε ο Γιώργος Δημητρίου (310 πόντοι), ακολουθούμενος από τους Γιάννη Τσολάκη (302 πόντοι) και Απόστολο Πάντσιο (297 πόντοι).

Λίγο πριν από την έναρξη της επόμενης σαιζόν, στα τέλη Σεπτεμβρίου 2013, διεξήχθη και πάλι ο Τελικός του Κυπέλλου Λέσβου, όπου η ομάδα του Καραμβάλη διεκδίκησε το τρόπαιο απέναντι στον Παλλεσβιακό. Στον αγώνα που διεξήχθη στο Κλειστό της Νέαπολης, η Γέρα νίκησε με σκορ 77-54, έχοντας πρώτο σκόρερ τον Απόστολο Πάντσιο (20 πόντοι).

#### Περίοδος 2013-2014
Την αγωνιστική περίοδο 2013-14 η ομάδα της Λέσβου συμμετείχε και πάλι στην κλήρωση του 2ου Ομίλου Νότου της Γ' Εθνικής Κατηγορίας, ανανεώνοντας το συμβόλαιο και του Καραμβάλη. Στις αρχές Νοεμβρίου το δίδυμο Καραμβάλη-Αλμπάνη αντικαταστάθηκε από τους Δημήτρη Βογιατζή και Γιώργο Μάγειρα, οι οποίοι όμως αποχώρησαν με τη σειρά τους με αιχμές ένα μήνα μετά. Στα τέλη Ιανουαρίου 2014, ωστόσο, και με την ομάδα να έχει ήδη συλλέξει 1 νίκη και 8 ήττες, η διοίκηση της ομάδας αποφάσισε να την αποσύρει από το Πρωτάθλημα.

Στα τέλη Σεπτεμβρίου 2014 ο Παπάδος αντιμετώπισε στο Κλειστό της Νεάπολης τον Παλλεσβιακό διεκδικώντας το έκτο Κύπελλο Λέσβου στην ιστορία του. Πράγματι επιβλήθηκε με σκορ 48-68 προσθέτοντας ένα ακόμη τρόπαιο στη συλλογή του. Κορυφαίος σκόρερ του αγώνα ήταν ο Στέλιος Κακαγιάννης με 15 πόντους.

#### Περίοδος 2014-2015
Την αγωνιστική περίοδο 2014-15 ο Παπάδος Γέρας αγωνίστηκε στο οικείο του τοπικό Πρωτάθλημα με παίκτη-προπονητή το Γιάννη Ζεστό. Στην κανονική περίοδο τερμάτισε στην 1η θέση, κερδίζοντας το πλεονέκτημα έδρας στα Play-offs. Στους Ημιτελικούς διασταυρώθηκε με τον Αιολικό, τον οποίο για να περάσει χρειαζόταν δύο νίκες. Στον πρώτο μεταξύ τους αγώνα επικράτησε με 66-46. Η δεύτερη νίκη ήρθε στο αμέσως επόμενο παιχνίδι στο οποίο η Γέρα νίκησε (τυπικά) εκτός έδρας με σκορ 50-60. Στη σειρά των Τελικών, που και πάλι θα κρινόταν στις δύο νίκες, ο Παπάδος Γέρας υποχρέωσε σε πρώτη φάση σε ήττα τον Παλλεσβιακό με σκορ 47-33. Ο τίτλος του Πρωταθλητή κρίθηκε στο επόμενο παιχνίδι, όπου και η Γέρα έκανε το 2-0 στη σειρά νικώντας με σκορ 47-54.

Η ομάδα στη συνέχεια έλαβε την απόφαση να μην αγωνιστεί στο Ειδικό Πρωτάθλημα Ανόδου στη Γ' Εθνική Κατηγορία.

Το Σεπτέμβριο του 2015 η Γέρα σήκωσε  ένα ακόμη Κύπελλο Λέσβου, το έβδομο στη σειρά, αντιμετωπίζοντας όπως και τις προηγούμενες χρονιές τον Παλλεσβιακό. Επικράτησε με σκορ 52-62 με παραγωγικότερο σκόρερ τον παίκτη-προπονητή της Γιάννη Ζεστό (24 πόντοι).

#### Περίοδος 2015-2016
Την αγωνιστική περίοδο 2015-16 ο Παπάδος Γέρας, με προπονητή και πάλι το Γιάννη Ζεστό, έκλεισε την κανονική περίοδο του Πρωταθλήματος Λέσβου στην 1η θέση της βαθμολογίας, έχοντας συλλέξει στις δύο Φάσεις 19 νίκες και 1 ήττα. Συνεπώς κατόρθωσε να μπει με επιτυχία στα Play-offs όπου αντιμετώπισε στους Ημιτελικούς τον Αρίωνα Μυτιλήνης. Η πρώτη ομάδα που θα συγκέντρωνε δύο νίκες θα περνούσε στους Τελικούς. Στο πρώτο παιχνίδι ο Αρίων επικράτησε εκτός έδρας με σκορ 46-49. Στο δεύτερο αγώνα ήταν ο Παπάδος που ισοφάρισε εκτός έδρας με σκορ 49-67. Στον τρίτο και τελευταίο αγώνα επικράτησε εντός έδρας ο Παπάδος με σκορ 71-66 παίρνοντας το εισιτήριο για τους Τελικούς. Εκεί αναζήτησε δύο νίκες απέναντι στον Αιολικό του Στρατή Αλμπάνη. Στον πρώτο μεταξύ τους αγώνα αναδείχθηκε η Γέρα νικήτρια με σκορ 72-61. Στο επόμενο παιχνίδι, όμως, ο Αιολικός έφερε στα ίσια τη σειρά με σκορ 72-61 στην παράταση. Στον τελευταίο κρίσιμο παιχνίδι ο Παπάδος επιβλήθηκε με 68-55 του Αιολικού και συνεπώς πανηγύρισε το έβδομο στην ιστορία του Πρωτάθλημα Λέσβου. Το καλοκαίρι η διοίκηση του συλλόγου έλαβε ξανά την απόφαση να μην συμμετάσχει στο Ειδικό Πρωτάθλημα Ανόδου.

#### Περίοδος 2018-2019
Ο Παπάδος Γέρας σημείωσε την πέμπτη του νίκη στο πρωτάθλημα επικρατώντας αυτή τη φορά πολύ εύκολα **78-40** του **ΑΟΜ** κλείνοντας ιδανικά το **2018**.

Η ομάδα του Παπάδου μπήκε δυνατά από το πρώτο λεπτό του αγώνα παίρνοντας μια καλή διαφορά βασιζόμενη στα εύστοχα σουτ, ενώ ο Παπάδος Γέρας κράτησε σε χαμηλά επίπεδα τον αντίπαλο στην επίθεση αφού η πρώτη περίοδος ολοκληρώθηκε **24-8**. Στο επόμενο δεκάλεπτο ο Παπάδος Γέρας  συνέχισε στον ίδιο ρυθμό βάζοντας αρκετά καλάθια με το ημίχρονο να ολοκληρώνεται **43-17**. ο Παπάδος Γέρας είχε την ίδια και καλύτερη θα λέγαμε εικόνα και στο δεύτερο μέρος, καθώς η διαφορά όσο περνούσαν τα λεπτά όλο και αυξανόταν με την ομάδα του Παπάδου να βάζει επίσης και κάποια τρίποντα που βοήθησαν στο να πάει η διαφορά πάνω από τους τριάντα για να κλείσει στο +38 (**78-40**). Λύγισε στο τέλος ο **[[Α.Π.Σ. Παπάδος Γέρας|Παπάδος Γέρας]]** καθώς ηττήθηκε **76-67** από τον **Όμηρο Καλλιμασιάς** για την τελευταία αγωνιστική του ειδικού πρωταθλήματος ανόδου για τη Γ΄ Εθνική.

#### Περίοδος 2019-2020
Την αγωνιστική περίοδο 2019-20 ο Παπάδος Γέρας αγωνίστηκε στο οικείο του τοπικό πρωτάθλημα με προπονητή το Γιάννη Ζεστό, κερδίζοντας το 11ο τους πρωτάθλημα και μάλιστα την άνοδο στο πρωτάθλημα της Γ' Εθνικής με 7 νίκες και μία ήττα. Νίκη στον έξτρα χρόνο με 81-82 για την ομάδα του Παπάδου απέναντι στον μαχητικό Αίολο. Ο κανονικός αγώνας έληξε ισόπαλος στο 71-71, με την ομάδα της Γέρας να παίρνει την νίκη στο τέλος της παράτασης και να παραμένει μόνη πρώτη στη βαθμολογία. Κορυφαίος σκόρερ του αγώνα ήταν ο Στρατής Συνοδινός με 29 πόντους.

#### Περίοδος 2020-2021
Έχοντας σε τρομερή μέρα τον Μάρκο Ψημίτη, ο Παπάδος Γέρας επικράτησε **65-56** του **[[ΦΟ Βροντάδου]]**, στην πρεμιέρα του **2ου ομίλου** της **[[Γ΄ Εθνική καλαθοσφαίρισης ανδρών|Γ΄ Εθνικής]]**. Στο παιχνίδι, η ομάδα του Παπάδου Γέρας μπήκε πολύ δυνατά καθώς κατάφερε, γρήγορα να χτίσει μια καλή διαφορά η οποία μέχρι το τέλος του πρώτου δεκαλέπτου, έφθασε στο **+10** (**20-10**), βρίσκοντας πολλές λύσεις στην επίθεση κυρίως με τον Ψημίτη. Στην τελευταία περίοδο οι παίκτες του Γιώργου Καραμβάλη, μπήκαν στο παρκέ αποφασισμένοι να τελειώσουν την υπόθεση νίκη. Ο Παπάδος Γέρας κρατούσε το υπέρ της σκορ με καλάθια κυρίως από τους Ψημίτη, Καμινέλλη και Γιάννη Ζεστό και παρά την προσπάθεια του ΦΟΒ να επιστρέψει, στα κρίσιμα σημεία οι παίκτες του Παπάδου Γέρας έδειξαν αποφασιστικότητα και κατάφεραν να πανηγυρίσουν την πρώτη νίκη στο πρωτάθλημα.

Κορυφαίος της αναμέτρησης ήταν ο Μάρκος Ψημίτης ο οποίος σημείωσε 27 πόντους με πέντε τρίποντα, ενώ πολύ καθοριστική ήταν η παρουσία και του Γιάννη Ζεστού με 10 πόντους.

#### Περίοδος 2021-2022
Ο Παπάδος Γέρας άνοιξε την χρονιά με το δεξί, νικώντας το Κορωπί με σκορ **51-49.** Ο νεαρός σέντερ Αλέξανδρος Κιουρτζίδης έκανε τη διαφορά κοντά στο καλάθι με 14 πόντους και 7 ριμπάουντ, ενώ ο εκρηκτικός γκαρντ Φάνης Αρχιμανδρίτης είχε 12 πόντους με μια κρίσιμη βολή στο φινάλε, συν 3 ασίστ.  Στην δεύτερη αγωνιστική γνώρισαν την ήττα από το Πικέρμι, με τελικό σκορ **61-47**.
Στις 4 Φεβρουαρίου 2022, ο Παπάδος Γέρας ανακοίνωσε την οικειοθελής αποχώρηση του από το πρωτάθλημα της Γ' Εθνικής. Η ομάδα της Μυτιλήνης αγωνιστικά είχε ελάχιστες πιθανότητες σωτηρίας, και έτσι διάλεξε το συγκεκριμένο δρόμο.

### Περίοδοι σε εθνικές κατηγορίες

## Παραπομπές




Καλαθοσφαιριση ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Τ.Ε. Ε.Ο.Κ. Λέσβου
Κατηγορία:Ιδρύσεις ομάδων καλαθοσφαίρισης το 1996